На основу начела II, VI и VII Споразума о оснивању, чланице Мреже „Пошумимо Војводину“ на састанку одржаном 15. октобра 2020. године усвајају:

**ПРАВИЛНИК**

**О пријему у чланство Мреже „Пошумимо Војводину“**

**I – Опште одредбе**

Члан 1.

Oвим Прaвилникoм урeђуjу се услови за чланство и поступак пријема удружења грађана и покрета грађана у чланство Мреже „Пошумимо Војводину“.

**II – Услови за чланство**

Члан 2.

Чланица Мреже може постати свако удружење грађана и покрет грађана, уколико испуни следеће услове за чланство:

* Да има седиште на подручју АП Војводине;
* Да делује у бар једној од наведених области: заштита животне средине, заштита природе, социјална екологија, пољопривреда, људска права, борба против корупције, омладински рад и сличне области;
* Да је препознато по ангажованости и грађанском активизму;
* Да искрено заступа вредности грађанског друштва, да искрено заступа интересе грађана, да је слободно и независно у свом раду;
* Да прихвата циљева Мреже.

**III – Поступак учлањења**

Члан 3.

Удружење или покрет грађана који жели да постане чланица, електронским путем Мрежи предаје пријаву за чланство, која садржи следеће податке:

* Назив удружења/покрета, седиште, година оснивања;
* Опис досадашњих активности из области наведеним у условима за чланство;
* Писани или електронски доказ о организацији или заједничком учешћу у бар једној акцији грађанског активизма или јавног заговарања (петиција, протест, скуп, трибина, јавна расправа, саопштење, едукација, пошумљавање и слично).
* Кратак опис мотива за чланство и начина како нова чланица може и жели да допринесе раду Мреже.
* Писане препоруке бар две чланице Мреже.

Члан 4.

Након пријема пријаве за чланство, пријава се са свим траженим подацима и препорукама шаље свим чланицама на разматрање, најкасније 10 дана од дана пријема.

Уколико је то потребно, а у циљу боље процене испуњености услова учлањења, пре одлучивања о чланству, Мрежа може одредити једну своју чланицу која ће обавити непосредно упознавање са представницима организације која је поднела пријаву, и о томе кратко известити Мрежу, са препоруком за даље поступање.

Након разматрања пријаве и непосредног упознавања, о пријему нове чланице, Мрежа одлучује гласањем, консензусом изјашњених чланица.

Изјашњавање чланица не може трајати мање од два, ни дуже од седам дана.

**IV – Престанак чланства**

Члан 5.

Чланство у Мрежи престаје уколико чланица:

* Писмено се изјасни о иступању из чланства;
* Прекрши циљеве Мреже, Споразум о оснивању и друге документе Мреже, јавно делује против Мреже, а остале чланице гласањем потврде престанак чланства.

**V – Завршне одредбе**

Члан 6.

Овај Правилник ступа на снагу са даном усвајања.

У Београду,

15. октобра 2020. године

|  |  |  |
| --- | --- | --- |
| **ПРИЈАВА ЗА ЧЛАНСТВО У МРЕЖИ „ПОШУМИМО ВОЈВОДИНУ“** | | |
| 1. **Општи подаци о удружењу/покрету** | | |
| Назив удружења/покрета | |  |
| Година оснивања | |  |
| Адреса седишта | |  |
| Матични број | |  |
| Област деловања (из Статута) | |  |
| Мисија и визија удружења | |  |
| Web сајт | |  |
| Фејсбук страница | |  |
| 1. **Кратко опишите досадашње активности вашег удружења/покрета.** | | |
|  | | |
| 1. **Зашто желите да ваша организација постане чланица мреже „Пошумимо Војводину“? Како можете и желите да допринесете раду Мреже?** | | |
|  | | |
| 1. **Да ли сте организовали или заједнички учествовали акцијама грађанског активизма или јавног заговарања (петиција, протест, скуп, трибина, јавна расправа, саопштење, едукација, пошумљавање и слично)?** | | |
| Линк 1: |  | |
| Линк 2: |  | |
| Линк 3: |  | |
| Линк 4: |  | |
| Уколико немате могућности, можете проследити у писаном и другом облику. | | |